અત્રે ઉલ્લેખનીય છે કે ભારતની ટેનિસ સ્ટાર સાનિયા મિર્ઝા અને પાકિસ્તાની ક્રિકેટર શોએબ મલિકના વર્ષ 2010માં લગ્ન થયા હતા અને આ તેમનું પ્રથમ સંતાન છે. પાકિસ્તાની ક્રિકેટર સાથે લગ્ન કરવાના કારણે ઘણી વખત સાનિયા મિર્ઝાને વિરોધનો સામનો કરવો પડ્યો પરંતુ દરેક સ્થિતિમાં તે અડગ રહી. સગર્ભા થયા બાદ એક ઇન્ટરવ્યુમાં સાનિયા મિર્ઝાએ કહ્યું હતું કે તેમના બાળકના નામ સાથે મિર્ઝા અને મલિક એમ બંને અટક જોડાયેલી રહેશે.